
Betegtájékoztató: Információk a felhasználó számára
Patentblue 25 mg/ml oldatos injekció

Patentkék V nátrium
Mielőtt beadják Önnek ezt az injekciót, olvassa el figyelmesen az alábbi betegtájékoztatót, mert az Ön számára fontos információkat tartalmaz.
· Tartsa meg a betegtájékoztatót, mert a benne szereplő információkra a későbbiekben is szüksége lehet.

· További kérdéseivel forduljon kezelőorvosához.

· Ha Önnél bármilyen mellékhatás jelentkezik, tájékoztassa erről kezelőorvosát vagy a gondozását végző egészségügyi szakembert. Ez a betegtájékoztatóban fel nem sorolt bármilyen lehetséges mellékhatásra is vonatkozik. Lásd 4. pont.
A betegtájékoztató tartalma:

1. Milyen típusú gyógyszer a Patentblue 25 mg/ml oldatos injekció és milyen betegségek esetén alkalmazható?

2. Tudnivalók a Patentblue 25 mg/ml oldatos injekció alkalmazása előtt

3.
Hogyan kell alkalmazni a Patentblue 25 mg/ml oldatos injekciót?

4.
Lehetséges mellékhatások

5.
Hogyan kell a Patentblue 25 mg/ml oldatos injekciót tárolni?

6.
A csomagolás tartalma és egyéb információk
1. Milyen típusú gyógyszer a Patentblue 25 mg/ml oldatos injekció és milyen betegségek esetén alkalmazható?

A Patentblue injekció egy festékoldat, amelyet radiológiai vizsgálatokhoz használnak. 

A készítmény a diagnózis felállítását segíti. A nyirokerek és az artériás területek jelölésére alkalmazható, továbbá az operálható mellrákos betegeknél az úgynevezett őrszem nyirokcsomó jelölésére használják a biopszia előtt.

Ez a gyógyszer kizárólag diagnosztikai célra alkalmazható.
2.
Tudnivalók a Patentblue 25 mg/ml oldatos injekció alkalmazása előtt

Olvassa el figyelmesen ezt a fejezetet. Önnek és orvosának mérlegelnie kell az itt közölt információt, mielőtt a Patentblue 25 mg/ml oldatos injekciót beadnák Önnek.

Nem kaphat Patentblue 25 mg/ml oldatos injekciót

· ha allergiás a Patentkék V nátriumra vagy a gyógyszer (6. pontban felsorolt) egyéb összetevőjére.

· ha korábban már előfordult Önnél túlérzékenységi reakció a trifenilmetán-festékeket tartalmazó gyógyszerekkel, ételekkel és/vagy kozmetikumokkal szemben.
Figyelmeztetések és óvintézkedések

· Tájékoztassa kezelőorvosát, ha az alábbiak bármelyike vonatkozik Önre:

· ha korábban bármilyen allergiája volt, beleértve bármely gyógyszer- vagy ételallergiát is.
Ilyen esetekben orvosa csak akkor ad Önnek Patentblue 25 mg/ml oldatos injekciót, ha a várható előnyök meghaladják az esetleges kockázatokat. Ha Önnek Patentblue 25 mg/ml oldatos injekciót adnak, orvosa minden szükséges óvintézkedést megtesz és gondosan ellenőrzi a Patentblue 25 mg/ml oldatos injekció beadását.

A Patentblue alkalmazása előtt beszéljen kezelőorvosával vagy a gondozását végző egészségügyi szakemberrel.
Egyéb gyógyszerek és a Patentblue 25 mg/ml oldatos injekció

Feltétlenül tájékoztassa kezelőorvosát a jelenleg vagy nemrégiben szedett egyéb gyógyszereiről, beleértve a vény nélkül kapható készítményeket is. Ez különösen abban az esetben fontos, ha Ön szívre ható vagy vérnyomáscsökkentő gyógyszereket szed, például úgynevezett béta-blokkolókat.
A Patentblue 25 mg/ml oldatos injekció egyidejű alkalmazása étellel és itallal

Nincs ismert kölcsönhatás a Patentblue 25 mg/ml oldatos injekció és étel, vagy ital között. Ugyanakkor, kérjük, kérdezze meg kezelőorvosát, vagy gyógyszerészét, hogy ehet-e, vagy ihat-e a vizsgálat előtt.
Terhesség és szoptatás

A készítmény terhesség ideje alatt nem adható, mert a terhesség alatt történő alkalmazás biztonságosságára vonatkozóan adatok nem állnak rendelkezésre.

Mielőtt bármilyen gyógyszert elkezdene szedni, beszélje meg kezelőorvosával, vagy gyógyszerészével.

A készítmény hatásai a gépjárművezetéshez és a gépek kezeléséhez szükséges képességekre

A Patentblue 25 mg/ml oldatos injekció nem befolyásolja a gépjárművezetéshez és a gépek kezeléséhez szükséges képességeket. Ha a vizsgálat után mégis rosszul érezné magát, ne vezessen és ne használjon gépeket.

A Patentblue 25 mg/ml oldatos injekció nátriumot tartalmaz
A készítmény kevesebb mint 1 mmol (23 mg) nátriumot tartalmaz milliliterenként, azaz gyakorlatilag „nátriummentes”.

3.
Hogyan kell alkalmazni a Patentblue 25 mg/ml oldatos injekciót?

Ezt az injekciót orvos írta fel Önnek. Ha bármilyen kérdése van, kérdezze meg kezelőorvosát, ő el fogja látni Önt a szükséges információkkal. 

A beadás módja

A nyirokerek és az artériás területek jelölése esetén
Az injekciót az orvos a bőr alá (szubkután) adja be Önnek.

Őrszem nyirokcsomó jelölése esetén
Az injekciót az orvos a bőr alá (szubkután) – a tumor körüli területre vagy a mellbimbójába – adja be Önnek.

Szokásos adag

A beadandó mennyiség különböző lehet, amelyet a kezelőorvosa állapít meg.

Az őrszem nyirokcsomó jelölésénél a beteget ellátó teljes személyzetnek jártasnak kell lennie a technikában. 

Az irodalmi adatok azt mutatják, hogy a betegség meghatározásának aránya javult kettős detektálással, radiofarmakon és festék együttes alkalmazásakor.

4.
Lehetséges mellékhatások

Mint minden gyógyszer, így ez a gyógyszer is okozhat mellékhatásokat, amelyek azonban nem mindenkinél jelentkeznek.

Fennáll annak a kockázata (gyakorisága nem ismert: a gyakoriság a rendelkezésre álló információkból nem állapítható meg), hogy a Patentblue injekció beadása után allergiás reakció lép fel Önnél, amely a beadást követő néhány percen vagy órán belül jelentkezik. Előfordulhat, hogy az ilyen reakció súlyossá válik, kivételes esetekben sokkot is okozhat (olyan allergiás reakció léphet fel, amely életveszélybe sodorhatja Önt, ami magában foglalhatja a szív és az erek megfelelő működésének képtelenségét). Ilyen esetekben a kezelést le kell állítani. Azonnal forduljon kezelőorvosához, ha az alábbi tünetek bármelyikét tapasztalja:
· Kiütés

· Viszketés

· Bőrpirosodás

· Csalánkiütések (piros foltok a bőrön, amelyek rendkívül viszketnek)

· Az arc, az ajkak, a nyelv, a torok vagy egyéb testrész hirtelen bedagadása

· Légzési nehézség

· Szapora szívverés

· Alacsony vérnyomás

Egyéb, ismeretlen gyakoriságú mellékhatások:

· Az injekció beadását követően a bőr kékes elszíneződése jelentkezhet, ami 24-48 órán belül eltűnik. Kivételes esetekben, például pangó nyirokkeringés vagy keringési betegségek esetén az elszíneződés hosszabb ideig fennállhat.

· Elszíneződés az injekció beadásának helyén.

Mellékhatások bejelentése

Ha Önnél bármilyen mellékhatás jelentkezik, tájékoztassa kezelőorvosát vagy a gondozását végző egészségügyi szakembert. Ez a betegtájékoztatóban fel nem sorolt bármilyen lehetséges mellékhatásra is vonatkozik. A mellékhatásokat közvetlenül a hatóság részére is bejelentheti az V. függelékben található elérhetőségeken keresztül. 

A mellékhatások bejelentésével Ön is hozzájárulhat ahhoz, hogy minél több információ álljon rendelkezésre a gyógyszer biztonságos alkalmazásával kapcsolatban.

5.
Hogyan kell a Patentblue 25 mg/ml oldatos injekciót tárolni?

Legfeljebb 30 °C-on, fénytől védve tárolandó.

A gyógyszer gyermekektől elzárva tartandó!

A csomagoláson feltüntetett lejárati idő után ne alkalmazza ezt a gyógyszert. A lejárati idő az adott hónap utolsó napjára vonatkozik.
6.
A csomagolás tartalma és egyéb információk

Mit tartalmaz a Patentblue 25 mg/ml oldatos injekció?
· A készítmény hatóanyaga: 0,05 g Patentkék V nátrium 2 ml-es ampullánként.
· Egyéb összetevők: dinátrium-hidrogén-foszfát-dodekahidrát, nátrium-klorid, injekcióhoz való víz
Milyen a Patentblue 25 mg/ml oldatos injekció külleme és mit tartalmaz a csomagolás?
Tiszta, kék, steril, vizes oldat.

2 ml oldat 2 ml-es, színtelen, átlátszó üvegampullába töltve.

5 db 2 ml-es ampulla papírtálcán és dobozban.

A forgalomba hozatali engedély jogosultja és gyártó:

